|  |  |  |
| --- | --- | --- |
|  | C:\Users\alexandra.motpan1\Desktop\Stema primariei.png**CONSILIUL MUNICIPAL CHIȘINĂU**  |  |



**D E C I Z I E**

nr. \_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_

Cu privire la aprobarea Regulamentului

cu privire la organizarea și funcționarea

parcărilor publice din municipiul Chișinău

Examinând proiectul Regulamentului cu privire la organizarea și funcționarea parcărilor publice din municipiul Chișinău, elaborat de către Direcția generală mobilitate urbană a Consiliului municipal Chișinău, în temeiul art. 6 alin. (1), art. 14 alin.(1), alin.(2) lit. a), b) și q), art.19 alin.(4) ale Legii nr. 436 din 28 decembrie 2006 „Privind administrația publică locală”, precum și art. 6 alin. (2) pct.2) lit. a), f), pct.3) lit. a), b) ale Legii nr. 136 din 17.06.2016 „Privind statutul municipiului Chișinău”, în scopul implementării și dezvoltării sistemului de parcări publice în municipiul Chișinău, pentru asigurarea parcării autovehiculelor în condiții de siguranță, descongestionarea drumurilor publice din zona centrală și a drumurilor publice cu trafic intens, facilitarea accesului la obiectivele de interes public și protejarea pietonilor prin asigurarea unor condiții corespunzătoare de circulație pe trotuare, Consiliul municipal Chișinău,

DECIDE:

1. Se aprobă Regulamentul cu privire la organizarea și funcționarea parcărilor publice din municipiul Chișinău, conform anexei nr.1 la prezenta Decizie;
2. Se stabilesc și aprobă, tarifele pentru utilizarea parcărilor publice cu plată și parcajelor în municipiul Chișinău, conform anexei nr.2 la prezenta Decizie;
3. Se abrogă pct.5 și Anexa nr.6 a Deciziei Consiliului municipal Chișinău nr.3/35 din 22.06.2000, prin care a fost aprobat ”Regulamentul cu privire la parcările auto cu plată din mun. Chișinău”;
4. Dispozițiile regulamentului prevăzut la pct.1 al prezentei Decizii sunt recomandate pentru aplicare inclusiv în suburbiile municipiului Chișinău;
5. Direcția relații publice și buget civil a Primăriei municipiului Chișinău de comun cu Direcția generală mobilitate urbană va asigura informarea societății (publicului larg) cu prevederile prezentului Regulament, prin intermediul mass-media și altor mijloace disponibile;
6. Se împuternicește Primarul General al municipiului Chișinău cu dreptul de autorizare a includerii/excluderii sau operării modificărilor în Registrul public al parcărilor și parcajelor, la propunerile Direcției generale mobilitate urbană;
7. Se împuternicește/deleagă Primarul General al municipiului Chișinău cu
următoarele competențe:

- Desemnarea din cadrul Direcției generale mobilitate urbană și/ sau altor subdiviziuni ale Primăriei mun. Chișinău, a agenților constatatori și a persoanelor împuternicite să constate, examineze și sa aplice sancțiunile prevăzute de actele normative în vigoare, pentru încălcările care derivă din regulamentul prevăzut la pct.1 al prezentei Decizii;

- Autorizarea parcărilor și parcajelor publice;

- Autorizarea parcărilor și parcajelor cu plată și parcajelor rezervate;

- Suspendarea sau retragerii autorizațiilor eliberate pentru parcările și parcajele private cu plată sau parcajele rezervate, în situații de avarii, calamități naturale, pentru necesități de reparație, reabilitare sau reamenajare a străzii, intervenții la rețele sau comunicații, precum și încălcarea prevederilor regulamentului prevăzut la pct.1 al prezentei Decizii;

1. Se împuternicește Direcția Generală Mobilitate Urbană în calitate de Administrator în sensul prevederilor regulamentului prevăzut la pct.1 al prezentei Decizii;
2. Se învestește Direcția Generală Mobilitate Urbană ca autoritate competentă
cu dreptul de examinare și elaborare a autorizației de funcționare a parcărilor private cu plată, parcajelor private cu plată precum și a parcajelor rezervate.
3. Prezenta decizie întră în vigoare la data publicării;
4. Controlul executării prezentei decizii se pune în sarcina viceprimarului de
ramură.

|  |  |
| --- | --- |
| PREŞEDINTE DE ŞEDINŢĂ SECRETAR INTERIMAR AL CONSILIULUI Adrian TALMACI |   Adrian TALMACI  |